Diari Oficial de la Generalitat Valenciana


Sumari del DOGV 6815, del 10-07-2012 (2012/6801)

RESOLUCIÓ de 25 de juny de 2012, del conseller de Presidència, per la qual s'aprova l'escut del municipi de Rafelcofer.
-----------------------------------------------------------------------------------------------------------------------

### Dades del document

Número de DOGV
:   6815

Data del DOGV
:   10-07-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/6801


Data del document
:   25-06-2012

Organisme emissor
:   Conselleria de Presidència

Tipus de document
:   Resolució

Descriptors 

:   * Rafelcofer
    * administració local

RESOLUCIÓ de 25 de juny de 2012, del conseller de Presidència, per la qual s'aprova l'escut del municipi de Rafelcofer. [2012/6801]  
El municipi de Rafelcofer, en les sessions del Ple de l'Ajuntament dels dies 9 de desembre de 2009 i 25 de gener de 2012, va aprovar per majoria absoluta el projecte d'escut municipal perquè el represente i simbolitze.   
El procediment s'ha tramitat d'acord amb les regles que establix l'article 22 de la Llei 8/2010, de 23 de juny, de la Generalitat, de Règim Local de la Comunitat Valenciana, i els articles 13 i següents del Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana.  
El Consell Tècnic d'Heràldica i Vexil·lologia Local ha dictaminat favorablement l'escut municipal de Rafelcofer en la sessió de 3 d'abril de 2012, en la versió castellana i valenciana.  
Per estos motius, i fent ús de les atribucions conferides per la legislació vigent, resolc:  
Aprovar l'escut adoptat pel municipi de Rafelcofer (València), que queda organitzat de la manera següent:  
«Escut quadrilong de punta redona. Truncat.  
Al primer quarter, en camper d'atzur, una casa d'argent, maçonada i aclarida de sable.  
Al segon quarter, losanjat d'or i gules, que és Centelles.  
Al timbre, corona reial oberta, segons la tradició valenciana».  
Contra esta resolució que posa fi a la via administrativa, de conformitat amb el que establix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els interessats poden interposar els recursos següents:  
a) Directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptador des de l'endemà de la notificació d'esta resolució o de la publicació, si pertoca, en el Diari Oficial de la Comunitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
b) Potestativament, un recurs de reposició davant del mateix òrgan que ha dictat l'acte, en el termini d'un mes comptador des de l'endemà de la notificació d'esta resolució o de la publicació, si pertoca, en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
c) En el cas que l'interessat siga una administració pública, no es pot interposar un recurs en la via administrativa, sense perjuí del que disposa l'article 44 de la Llei 29/1998, de 13 de juliol, i s'ha de requerir amb caràcter previ que s'anul·le o revoque este acte, en el termini de dos mesos comptador des de l'endemà de la notificació d'esta resolució o de la publicació, si pertoca, en el Diari Oficial de la Comunitat Valenciana, tenint en compte que això no incidix en l'executivitat de l'acord ni interromp els terminis pel que fa a la seua fermesa, pel fet de no ser substitutiu del règim de recursos en la via administrativa.   
Tot això sense perjuí que els interessats puguen exercir qualsevol altra via que estimen oportuna.  
  
València, 25 de juny de 2012.- El conseller de Presidència: José Císcar Bolufer.